2. fundur stjórnar Háskólafélags Suðurlands ehf haldinn þann 31.01. 2008 kl. 16.00 að Austurvegi 56 , Selfossi . Mætt : Ágúst Sigurðsson , Elín Björg Jónsdóttir , Rögnvaldur Ólafsson , Steingerður Hreinsdóttir ( formaður ) , Sveinn Aðalsteinsson og Örlygur Karlsson ( varaformaður ) . Formaður setti fund og bauð gest fundarins , Ásmund Sverri Pálsson , framkv.stjóra Fræðslunets Suðurlands , velkominn . Sveinn Aðalsteinsson skipaður fundarritari í forföllum ritara . Ásmundur Sverrir gerði grein fyrir starfi Fræðslunetsins og svaraði fjölmörgum spurningum fundarmanna . Greinargerð Ásmundar má finna í viðauka fundargerðar . Starf Fræðslunetsins er ákaflega fjölþætt og nær um allt Suðurland . Ásmundur sér ýmis sóknarfæri í framtíðinni . Hann sér fyrir sér mjög þétt samstarf Háskólafélagsins og Fræðslunetsins á sviði miðlunar háskólamenntunar . Húsnæði Fræðslunetsins í Iðu ( hús Fjölbrautaskóla Suðurlands ) er orðið of lítið fyrir starfsemina og ýmsir möguleikar í stöðunni . Ásmundi var þakkað fyrir greinargott yfirlit og svör . Ásmundur yfirgaf síðan fundinn . Fundargerð síðasta fundar sem samþykkt var í lok síðasta fundar , var undirrituð . Formaður skýrði frá að kennitala félagsins væri fengin , 650108-0350 , hún hefði borist þ. 30. jan. sl . Formaður stofnar bankareikning þ. 1. feb. eða við fyrsta tækifæri . Sveinn kynnti í stuttu máli hugmyndir sínar um næstu skref og lagði fram stuttar skýrslur um a ) aðdraganda að myndun félagsins b ) mögulegar erlendar fyrirmyndir félagsins og c ) tillögur hans að næstu skrefum . Þessi gögn sendi hann einnig með tölvupósti til stjórnarmanna fyrir fundinn . Stjórnarmenn vilja skoða ýmis gögn , þ.á.m. gögn Sveins , betur fyrir næsta fund . Fram kom vilji stjórnarmanna til að skoða möguleika á stofnsetningu frumgreinadeildar í samvinnu við Fjölbrautaskóla Suðurlands og Háskólann í Reykjavík . Formanni og Sveini falið að koma með stutta tillögu að aðgerðaáætlun fyrir næsta fund ( á u.þ.b. 1 - 2 A 4 bls ) . Önnur mál : Formaður skýrði frá að Keilir hefði boðið stjórninni að kynna sér starfsemi Keilis á Keflavíkurflugvelli . Stjórnin þakkar gott boð og hyggst nýta sér það á næstu vikum . Lögð fram kynning á nokkrum námsleiðum Háskólans í Reykjavík . Fleira ekki tekið fyrir og fundi slitið kl. 18.00 . Næsti fundur ákveðinn föstudaginn 15. febrúar klukkan 16:00